**Poeților clasici**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poeților clasici

...

O bieți poeți naivi, cu suflete plăpânde,

Bieți visători ai vieții cu inima zburând,

În lumea asta mare, nu vă puteți ascunde

De cei care vă râd, văzându-vă visând!

...

Din sufletele voastre izvorâți poeme,

În lumea voastră sunteți liberi visători,

Acolo-n lumea voastră, n-aveți de ce vă teme,

Că voi clădiți altare, dincolo de nori!

...

Al lumii nostre zbucium, să nu vă doboare,

Urmați-vă visarea, privind doar înainte,

Când izvorâți poeme, lăsați-le să zboare,

Să ajutați Cuvântul, să nască iar cuvinte!